Katuki Saguyaki

Katuki Saguyaki (Katuaren haragia, saguaren jakia) Iruñean sortutako proiektu eta diseinu-enpresa berri baten izena da. Proiektu honetan Mikel Urmeneta, Txema Sanz, Belatz, Asisko Urmeneta eta Marko dira lankideak eta, Kukuxumusun bizi izandako krisialdiaren ondoren, lanean jarraitzeko asmoarekin sortu zuten.

Historia 
Kukuxumusu krisian sartu zen eta, azkenik, 2014an, Urmeneta izan ezik, beste bazkideek marka Ricardo Bermejo enpresagizonari saldu zioten. Hasiera ona izan zuten baina laster enpresaren filosofiaren inguruko desadostasunak sortu ziren. Azkenik, margolari gehienek, Urmeneta tartean, azken hau kaleratua, Kukuxumusu utzi zuten eta, 2016an, enpresa berri bat sortu zuten, Katuki Saguyaki. Proiektu berriak arazo handiei aurre egin behar izan zien, tartean, Kukuxumusun garatutako pertsonaiak erabiltzeko epaitegiak ezarritako debekua.

Egitura 
Enpresa berriak beste bi enpresekin dago lotuta:
 Hombre de Paja: online atari komertziala, http://www.hombredepaja.com
 Opabinia Films, 360⁰ko bideo ekoizlea, https://web.archive.org/web/20180317035805/http://www.opabiniafilms.com/

Erreferentziak

Kanpo estekak 
 Katuki Saguyakiren webgune ofiziala.

Ikus, baita ere 
 Kukuxumusu

Euskal Herriko enpresak
Iruñeko kultura
2016an sortutako enpresak
Diseinu-enpresak